**“Бийик тоолуу шарттарда жана алыскы барууга кыйын зоналарда жашаган жана иштеген адамдар үчүн мамлекеттик кепилдиктер жана компенсациялар жөнүндө” Кыргыз Республикасынын Мыйзам долбоорунун жаңы редакциясына карата**

**САЛЫШТЫРМА ТАБЛИЦА**

|  |  |
| --- | --- |
| **Колдонуудагы редакция** | **Сунушталуучу редакция** |
| Преамбула Бул Мыйзам бийик тоонун жана алыскы барууга кыйын зоналарда экстремалдуу табигый-климаттык шарттарында жашагандыгына жана иштегендигине байланыштуу граждандар тарткан кошумча материалдык жана физиологиялык чыгымдардын ордун толтуруу боюнча мамлекеттик гарантияларды жана компенсацияларды белгилейт. | Преамбула Ушул Мыйзам бийик тоолуу жана**/же** **барууга кыйын** **алыскы аймактарда** экстремалдуу табигый-климаттык шарттарда жашагандыгына жана иштегендигине байланыштуу жарандар тарткан кошумча материалдык жана физиологиялык чыгымдардын ордун толтуруу боюнча мамлекеттик кепилдиктерди жана компенсацияларды белгилейт. |
| **I бөлүм.** **Жалпы жоболор****1-статья. Ушул Мыйзамдын колдонулушу**Бул Мыйзамдын күчү бийик тоолуу жана алыскы барууга кыйын зоналарда шарттарда жашаган адамдарга жана аталган шарттарда жайгашкан ишканаларда, мекемелерде, уюмдарда иштеген адамдарга карата колдонулат.Бул Мыйзамда каралган учурларда, мамлекеттик гарантиялар жана компенсациялар иштебеген пенсионерлерге, курагы боюнча же кыскартууга байланыштуу Кыргыз Республикасынын Куралдуу Күчтөрүнөн бошотулган аскер кызматкерлерине, башталгыч кесиптик жана кесиптик орто техникалык окуу жайлары менен жалпы билим берүүчү мектептердин окуучуларына, ошондой эле бийик тоолуу жана алыскы барууга кыйын зоналарда шарттарда жайгашкан калк жашаган пункттарга баккан адамы менен чогуу келген үй-бүлө мүчөлөрүнө берилет. | **I бөлүм.** **Жалпы жоболор****1-берене. Ушул Мыйзамдын колдонулушу**Ушул Мыйзамдын күчү бийик тоолуу жана барууга кыйын алыскы аймактар шарттарында жашаган адамдарга **жана менчигинин түрүнө карабастан** аталган шарттарда жайгашкан ишканаларда, мекемелерде, уюмдарда иштеген адамдарга жайылтылат.**Деңиз деңгээлинен 1800 метр бийиктикте жана андан бийик жайгашкан калктуу конуштар, өндүрүш объектилери, ал жерлерде аткарылуучу жумуштар ​​бийик тоолуу шарттарда жайгашкан деп эсептелет.**Ушул Мыйзамда каралган учурларда мамлекеттик кепилдиктер жана компенсациялар иштебеген пенсионерлерге, жаш курагы боюнча же кыскартууга байланыштуу Кыргыз Республикасынын Куралдуу Күчтөрүнөн бошотулган аскер кызматкерлерине, башталгыч кесиптик жана кесиптик орто техникалык окуу жайлары менен жалпы билим берүүчү мектептердин окуучуларына, ошондой эле бийик тоолуу жана барууга кыйын алыскы аймактарда жайгашкан калктуу конуштарга багуучусу менен бирге келген үй-бүлө мүчөлөрүнө берилет. |
| 2-статья. Бийик тоолуу жана алыскы барууга кыйын зоналарда шарттарда жайгашкан калк жашаган пункттардын тизмесин аныктоонун тартибиБийик тоолуу жана алыскы барууга кыйын зоналарда шарттарда жайгашкан калк жашаган пункттардын тизмеси Кыргыз Республикасынын Жогорку Кеңеши менен макулдашуу боюнча Кыргыз Республикасынын **~~Өкмөтү~~** тарабынан бекитилет.  | 2-берене. Бийик тоолуу жана барууга кыйын алыскы аймактар шарттарында жайгашкан калктуу конуштардын тизмегин аныктоо тартиби Бийик тоолуу жана барууга кыйын алыскы аймактар шарттарында жайгашкан калктуу конуштардын тизмеги Кыргыз Республикасынын Жогорку Кеңеши менен макулдашуу боюнча Кыргыз Республикасынын **Министрлер Кабинети** тарабынан бекитилет. |
| **~~2-1-статья~~. Калктуу конуштарды бийик тоолуу жана барууга кыйын зоналарга таандык кылуунун критерийлери**Кыргыз Республикасынын бийик тоолуу жана барууга кыйын зоналарында жашаган адамдар үчүн эмгек акысына жана башка социалдык төлөмдөрүнө кошумчалардын коэффициенттеринин төмөнкүдөй критерийлери жана өлчөмдөрү белгиленсин:бийик тоо боюнча критерийлер:

|  |  |  |
| --- | --- | --- |
| Топ | Бийиктиктин диапазону | Коэффициенттин өлчөмү |
|   |   |   |
| 1 | 1800-1900 | 1,1 |
| 2 | 1901-2000 | 1,2 |
| 3 | 2001-2200 | 1,3 |
| 4 | 2201-2400 | 1,4 |
| 5 | 2401-2600 | 1,5 |
| 6 | 2601-2800 | 1,6 |
| 7 | 2801-3000 | 1,7 |
| 8 | 3001 жана андан бийик | 1,8 |

барууга кыйындыгы боюнча критерийлер:

|  |  |  |
| --- | --- | --- |
| Категория | Баруунун критерийлери  | Коэффициенттин өлчөмү |
|   |   |   |
| 1 | Барыш салыштырмалуу кыйын | 1,20 |
| 2 | Барыш кыйын | 1,30 |
| 3 | Барыш абдан кыйын | 1,40 |

 | **3-берене. Калктуу конуштарды бийик тоолуу жана барууга кыйын алыскы аймактарга кошуу критерийлери** Кыргыз Республикасынын бийик тоолуу жана барууга кыйын **алыскы** аймактар шарттарында жашаган жана иштеген адамдар үчүн эмгек акыга жана башка социалдык төлөмдөргө кошумча төлөөлөрдүн коэффициенттеринин төмөнкүдөй критерийлери жана өлчөмдөрү белгиленсин:бийик тоолуулугу боюнча критерийлер:

|  |  |  |
| --- | --- | --- |
| Топ | Бийиктиктин диапазону | Коэффициенттин өлчөмү |
|   |   |   |
| 1 | 1800-1900 | 1,1 |
| 2 | 1901-2000 | 1,2 |
| 3 | 2001-2200 | 1,3 |
| 4 | 2201-2400 | 1,4 |
| 5 | 2401-2600 | 1,5 |
| 6 | 2601-2800 | 1,6 |
| 7 | 2801-3000 | 1,7 |
| 8 | 3001 жана андан бийик  | 1,8 |

барууга кыйындыгы боюнча критерийлер:

|  |  |  |
| --- | --- | --- |
| Категория | Жеткиликтүүлүк критерийлери | Коэффициенттин өлчөмү |
|   |   |   |
| 1 | жеткиликтилүүгү салыштырмалуу кыйын  | 1,20 |
| 2 | жеткиликтилүүгү кыйын | 1,30 |
| 3 | жеткиликтүүлүгү минималдуу  | 1,40 |

 |
| **~~3-статья. Бийик тоолуу жана алыскы барууга кыйын зоналарда шарттарда жашаган жана иштеген адамдар үчүн мамлекеттик гарантиялар жана компенсациялар жөнүндө Кыргыз Республикасынын мыйзамдары~~****~~Бийик тоолуу жана алыскы барууга кыйын зоналарда шарттарда жашаган жана иштеген адамдар үчүн мамлекеттик гарантиялар жана компенсациялар ушул Мыйзам жана Кыргыз Республикасынын башка тиешелүү мыйзам актылары тарабынан белгиленет.~~****~~Кошумча гарантиялар жана компенсациялар бийик тоолуу жана алыскы барууга кыйын зоналарда шарттарда жайгашкан административдик аймактык түзүлүштөрдүн бюджеттеринин каражаттарынын, ишканалардын, мекемелердин, уюмдардын (жумуш берүүчүлөрдүн) каражаттарынын эсебинен берилиши мүмкүн.~~**  |  |
| **4-статья. Мамлекеттик гарантияларга жана компенсацияларга чыгымдардын булактары жана финансылоонун тартиби**Ушул Мыйзамда каралган мамлекеттик кепилдиктерге жана компенсацияларга чыгымдарды каржылоонун булагы Кыргыз Республикасынын республикалык бюджети болуп саналат.Мамлекеттик гарантияларга жана компенсацияларга чыгымдардын ордун Кыргыз Республикасынын республикалык бюджетинен компенсациялоонун тартиби Кыргыз Республикасынын **~~Өкмөтү~~** тарабынан, ал эми райондор менен областтардын бюджеттеринен толтуруунун тартиби - бул түзүлүштөрдүн тиешелүү органдары тарабынан бекитилет. | **4-берене. Кепилдиктерге жана компенсацияларга чыгымдарды каржылоо булактары жана тартиби****Республикалык бюджеттен каржылануучу мамлекеттик органдар жана бюджеттик уюмдар үчүн** ушул Мыйзамда каралган мамлекеттик кепилдиктерге жана компенсацияларга чыгымдарды каржылоонун булагы болуп Кыргыз Республикасынын республикалык бюджети; **жергиликтүү өз алдынча башкаруу органдары жана жергиликтүү бюджеттен каржылануучу муниципалдык мекемелер үчүн - жергиликтүү бюджеттен; башка уюмдар үчүн - өздүк каражаттар** саналат.Кыргыз Республикасынын республикалык бюджетинен мамлекеттик кепилдиктерге жана компенсацияларга чыгымдардын ордун толтуруу тартиби Кыргыз Республикасынын **Министрлер Кабинети**, ал эми райондордун жана областтардын бюджеттеринен ордун толтуруу тартиби - ​​ бул түзүлүштөрдүн тиешелүү органдары тарабынан бекитилет. |
| **~~5-статья. Бийик тоолуу жана алыскы барууга кыйын зоналарда шарттарда жайгашкан ишканалар, уюмдар үчүн салыктык жеңилдиктер~~** (КР 2008-жылдын 17-октябрындагы № 231 Мыйзамына ылайык күчүн жоготту) |  |
| **II бөлүм****Эмгектик мамилелерди жөнгө салуу. Эмгек акы төлөө** **~~6~~-статья. Калкты иш менен камсыз кылуу жагындагы мамлекеттик гарантиялар**Бийик тоолуу жана алыскы барууга кыйын зоналарда шарттарда жайгашкан ишканалардан, мекемелерден, уюмдардан алардын кайра уюштурулушуна же жоюлушуна байланыштуу бошотулган адамдарга алар ишке орношконго чейинки, бирок төрт айдан ашпаган мезгилге иштен бошоо учурундагы айлык пособиени эсепке алуу менен орточо акы сакталат. Иштен бошоо учурундагы айлык пособиени жана сакталган орточо акыны төлөп берүү мурунку иштеген орду боюнча жүргүзүлөт. | **II бөлүм****Эмгек мамилелерин жөнгө салуу. Эмгек акы төлөө** **5-берене. Калкты иш менен камсыз кылуу жаатындагы мамлекеттик кепилдиктер** Бийик тоолуу жана барууга кыйын алыскы аймактар шарттарында жайгашкан ишканалардан, мекемелерден, уюмдардан алардын кайра уюштурулушуна же жоюлушуна байланыштуу бошотулган адамдарга алар ишке орношконго чейинки, бирок төрт айдан ашпаган мезгилге иштен бошоо учурундагы иштен бошонуу жөлөкпулун эсепке алуу менен орточо акы сакталат.Иштен бошонуу жөлөкпулун жана сакталуучу орточо эмгек акыны төлөп берүү мурунку иштеген жери боюнча жүргүзүлөт. |
| **~~7~~-статья. Эмгек акы төлөө**Бийик тоолуу жана алыскы барууга кыйын зоналарда шарттарда жайгашкан ишканалардын, мекемелердин, уюмдардын кызматкерлерине эмгек акы төлөө Кыргыз Республикасынын мыйзамдарында белгиленген тартипте жүзөгө ашырылат. Кызматкерлерге эмгек акыга райондук коэффициент жана кызматтык маянага пайыздык үстөк акы төлөө гарантияланат. | **6-берене. Эмгек акы төлөө** Бийик тоолуу жана барууга кыйын алыскы аймактар шарттарында жайгашкан ишканалардын, мекемелердин, уюмдардын кызматкерлеринин эмгегине акы төлөө Кыргыз Республикасынын мыйзамдарында белгиленген тартипте жүзөгө ашырылат. Кызматкерлерге эмгек акыга райондук коэффициент жана кызматтык маянага пайыздык үстөк акы төлөө кепилдиктери берилет. |
| **~~8-статья. Акчалай кирешелерди индекстештирүү~~**(КР [2010-жылдын 2-апрелиндеги №57](http://cbd.minjust.gov.kg/act/view/ky-kg/202941?cl=ky-kg) Мыйзамына ылайык күчүн жоготту). |  |
| **~~10~~-статья. Айлык акыга карата райондук коэффициент**Бийик тоолуу жана алыскы барууга кыйын зоналарда шарттарда иштеген адамдарга айлык акысына карата райондук коэффициент жана аны төлөөнүн тартиби Кыргыз Республикасынын **~~Өкмөтү~~** тарабынан белгиленет.Бийик тоолуу жана алыскы барууга кыйын зоналарда шарттарда иштеген адамдарга эмгек акыга карата бардык өндүрүштүк жана өндүрүштүк эмес тармактар боюнча бардыгы үчүн бирдей болгон райондук коэффициент белгиленет. Райондук коэффициент камсыздандыруу салымдары эсептелген эмгек акынын бардык түрлөрүнө карата анын эӊ жогорку өлчөмүн чектебестен эсептелет.Эмгек акыга карата райондук коэффициент төлөө орточо айлык акыны эсептөөнүн бардык учурларында эсепке алынат. | **7-берене. Айлык акыга карата райондук коэффициент**Бийик тоолуу жана барууга кыйын алыскы аймактар шарттарында иштеген адамдарга айлык акыга карата райондук коэффициенти жана аны төлөөнүн тартиби Кыргыз Республикасынын **Министрлер Кабинети** тарабынан белгиленет.Бийик тоолуу жана барууга кыйын алыскы аймактар шарттарында иштеген адамдарга айлык акыга карата бардык өндүрүштүк жана өндүрүштүк эмес тармактар үчүн бирдей болгон региондук коэффициент белгиленет.Райондук коэффициент камсыздандыруу төгүмдөрү чегерилген эмгек акынын бардык түрлөрүнө карата анын жогорку өлчөмүн чектебестен эсептелет.Айлык акыга карата райондук коэффициентти төлөө орточо айлык акыны эсептөөнүн бардык учурларында эске алынат. |
| **~~11~~-статья. Кызматтык маянага акыга карата проценттик кошумча акы төлөө**Бийик тоолуу жана алыскы барууга кыйын зоналарда шарттарда жайгашкан ишканалардын, мекемелердин, уюмдардын кызматкерлерине кызматтык маянага карата проценттик кошумча акы аталган жердеги иш стажына ылайык төлөнөт. Проценттик кошумча акыны төлөөнүн өлчөмү **~~жана~~** тартиби Кыргыз Республикасынын **~~Өкмөтү~~** тарабынан белгиленет.Жаштарга (28 жашка чейинки курактагы адамдарга) кызматтык маянага карата проценттик кошумча акы бийик тоолуу жана алыскы барууга кыйын зоналарда райондордо иштеген биринчи күнүнөн тартып толук өлчөмдө төлөнөт. | **8-берене. Кызматтык маяна акыга карата пайыздык үстөк акы** Бийик тоолуу жана барууга кыйын алыскы аймактар шарттарында жайгашкан ишканалардын, мекемелердин, уюмдардын кызматкерлерине бул жердеги иш стажына ылайык бир айлык кызматтык маянага пайыздык үстөк акы төлөнөт. Кызматтык маянага пайыздык үстөк акыларды **алуу үчүн эмгек стажын белгилөөнүн жана эсептөөнүн** өлчөмү, тартиби Кыргыз Республикасынын **Министрлер Кабинети тарабынан аныкталат**.Жаштарга (28 жаш курагына чейинки адамдарга) кызматтык маянасына карата пайыздык үстөк акы бийик тоолуу жана барууга кыйын алыскы аймактардагы райондордо иштеген биринчи күндөн тартып толук өлчөмдө төлөнөт. |
|  | **9-берене. Убактылуу эмгекке жарамсыздыгы боюнча жөлөкпул**Бийик тоолуу жана барууга кыйын алыскы аймактар шарттарында **жашап жана** иштеп жаткан адамдарга убактылуу эмгекке жарамсыз болгон учурда райондук коэффициентти жана пайыздык үстөк акыны эске алуу менен толук айлык акынын өлчөмүндө убактылуу эмгекке жарамсыздыгы боюнча жөлөпул төлөнөт. |
| **~~12-статья. Кызматтык маянага карата проценттик кошумча акы алуу үчүн эмгек стажы~~****~~Кызматтык маянага  карата  проценттик кошумча акы алуу үчүн  эмгек стажын белгилөөнүн жана эсептөөнүн тартиби Кыргыз Республикасынын Өкмөтү тарабынан аныкталат.~~** |  |
| **~~9~~-статья. Жумушсуз граждандарга компенсациялар**Бийик тоолуу жана алыскы барууга кыйын зоналарда шарттарда туруктуу жашаган жана белгиленген тартипте жумушсуз деп таанылган адамдарга жумушсуздук боюнча пособие райондук коэффициентти эсепке алуу менен төлөнөт.Жумушунан жана айлык акысынан (эмгек кирешесинен) айрылган жана калкты иш менен камсыз кылуунун мамлекеттик кызматында жумуш издегендер катары катталган адамдарга калкты иш менен камсыз кылуунун мамлекеттик кызматынын жолдомосу боюнча кесиптик жагынан даярдоо, квалификациясын жогорулатуу же кайра даярдоо мезгилинде стипендия райондук коэффициентти эске алуу менен төлөнөт. | **10-берене. Жумушсуз жарандарга компенсациялар**Бийик тоолуу жана барууга кыйын алыскы аймактар шарттарында туруктуу жашаган жана белгиленген тартипте жумушсуз деп таанылган адамдарга жумушсуздук боюнча жөлөкпулдар региондук коэффициентти эске алуу менен төлөнөт.Жумушунан жана айлык акысынан (эмгек кирешесинен) айрылган жана калкты иш менен камсыз кылуунун мамлекеттик кызматында жумуш издөөчү катары катталган адамдарга калкты иш менен камсыз кылуунун мамлекеттик кызматынын багыты боюнча кесиптик даярдоо, квалификациясын жогорулатуу же кайра даярдоо мезгилинде стипендия райондук коэффициентти эске алуу менен төлөнөт. |
| **III бөлүм****Өргүүгө чыгуунун узактыгы****~~13~~-статья. Жыл сайын акы төлөнүүчү өргүүгө чыгуу**Бийик тоолуу жана алыскы барууга кыйын зоналарда шарттарда иштеген адамдарга жыл сайын акы төлөнүүчү өргүүгө чыгуу 28 календардык күнүнөн кем эмес узактыкта берилет. | **III бөлүм****Өргүүгө чыгуунун узактыгы****11-берене. Жыл сайын акы төлөнүүчү өргүү**Бийик тоолуу жана барууга кыйын алыскы аймактар шарттарында иштеген адамдарга жыл сайын акы төлөнүүчү өргүүгө чыгуу узактыгы 28 календардык күндөн кем эмес берилет. |
| **~~14~~**-**статья**Кошумча өргүүгө чыгуу Кыргыз Республикасынын мыйзамдары менен белгиленген ар жылдык акы төлөнүүчү өргүүдөн башка, ар жылы кошумча акы төлөнүүчү өргүү берилет, анын узактыгы Кыргыз Республикасынын эмгек мыйзамдарына ылайык белгиленет. Өргүүнүн жалпы узактыгы негизги жана кошумча өргүүлөрдүн суммасын кошуу жолу менен аныкталат. | **12-берене. Кошумча өргүү**Кыргыз Республикасынын мыйзамдарында белгиленген ар жылдык акы төлөнүүчү өргүүдөн тышкары узактыгы Кыргыз Республикасынын эмгек мыйзамдарына ылайык белгиленүүчү ар жылдык акы төлөнүүчү кошумча өргүү берилет. Өргүүнүн жалпы узактыгы негизги жана кошумча өргүүлөрдүн жыйынтыгын чыгаруу жолу менен аныкталат.  |
| **~~15-~~статья. Кош бойлуулук жана төрөт боюнча өргүүгө чыгуу**Бийик тоолуу жана алыскы барууга кыйын зоналарда шарттарда иштеген аялдарга кош бойлуулук жана төрөт боюнча өргүүгө чыгуунун узактыгы эмгек стажына карабастан толук айлык акынын өлчөмүндө дарт баракчасы боюнча:төрөт ойдогудай болгондо - 140 календарлык күнгө (төрөгөнгө чейин 70 календарлык күнгө жана төрөгөндөн кийин 70 календарлык күнгө);төрөт оор болгон учурда - 156 календарлык күнгө (төрөткө чейин 70 календарлык күнгө жана төрөттөн кийин 86 календарлык күнгө);төрөткө чейинки өргүүгө чыгуунун иш жүзүндөгү узактыгына карабастан эки же андан ашык бала төрөлгөндө - 180 календарлык күнгө (төрөткө чейин 70 календарлык күнгө жана төрөттөн кийин 110 календарлык күнгө) белгиленет. | **13-берене. Кош бойлуулук жана төрөт боюнча өргүү**Бийик тоолуу жана барууга кыйын алыскы аймактар шарттарында иштеген аялдарга кош бойлуулук жана төрөт боюнча өргүүгө чыгуунун узактыгы эмгек стажына карабастан толук айлык акынын өлчөмүндө эмгекке жарамсыздык баракчасы боюнча:төрөт ойдогудай болгондо - 140 календардык күнгө (төрөгөнгө чейин 70 календарлык күнгө жана төрөгөндөн кийин 70 календардык күнгө);төрөт оор болгон учурда - 156 календардык күнгө (төрөткө чейин 70 календардык күнгө жана төрөттөн кийин 86 календардык күнгө);төрөткө чейинки өргүүгө чыгуунун иш жүзүндөгү узактыгына карабастан эки же андан ашык бала төрөлгөндө - 180 календардык күнгө (төрөткө чейин 70 календардык күнгө жана төрөттөн кийин 110 календардык күнгө) белгиленет. |
|  | **14-берене. Жаңы төрөлгөн баланы/кызды асырап алган адамдарга өргүү берүү****Бийик тоолуу жана барууга кыйын алыскы аймактар шарттарында иштеген, үч айга чейинки курактагы баланы/кызды асырап алган адамдарга өргүү асырап алынган бала/кыз төрөлгөн күндөн тартып 86 календардык күн өткөнгө чейин, ал эми бир эле мезгилде эки же андан көп баланы/кызды асырап алганда - ​​алар асырап алынган күндөн тартып 140 календардык күнгө чейин берилет.** **Жубайлардын экөө тең баланы/кызды (балдарды) асырап алган учурда, ушул берененин биринчи бөлүгүндө көрсөтүлгөн өргүү жубайлардын бирине алардын ыктыярына карата берилет.****Баланы/кызды асырап алган адамдарга алардын өтүнүчү боюнча ушул берененин биринчи бөлүгүндө каралган өргүүнүн ордуна баланы/кызды асырап алган күндөн тартып 86 календардык күн өткөнгө чейин кош бойлуулук жана төрөт боюнча өргүү берилет, ал эми эки же андан көп баланы/кызды бир эле мезгилде асырап алганда - алар асырап алынган күндөн тартып 140 календардык күнгө чейин берилет.** |
| **IV бөлүм****Калктын айрым категориялары үчүн жеӊилдиктер****~~16~~-статья. Башталгыч кесиптик жана кесиптик орто окуу жайларында окуган адамдар, жалпы билим берүүчү мектептердин окуучулары үчүн компенсациялар**Бийик тоолуу жана алыскы барууга кыйын зоналарда шарттарда жайгашкан башталгыч кесиптик жана кесиптик орто окуу жайларында окуп жаткан адамдардын стипендиясына райондук коэффициент жана проценттик кошумча акы кошулуп эсептелет. Бийик тоолуу жана алыскы барууга кыйын зоналарда шарттарда жайгашкан башталгыч кесиптик жана кесиптик орто окуу жайларында окуган адамдар, жалпы билим берүүчү мектептердин окуучулары жатып дарыланууга муктаж болгон учурда, эгерде мындай кызмат көрсөтүүлөр алар жашаган жерлерде жок болсо, Кыргыз Республикасынын башка региондоруна дарылануу үчүн барган, кайра келген жол акысы төлөнөт. | **IV бөлүм****Калктын айрым категориялары үчүн жеӊилдиктер****15-берене. Башталгыч кесиптик жана кесиптик орто окуу жайларында окуган адамдар, жалпы билим берүү мектептеринин окуучулары үчүн компенсациялар**Бийик тоолуу жана барууга кыйын алыскы аймактар шарттарында жайгашкан башталгыч кесиптик жана кесиптик орто окуу жайларында окуп жаткан адамдардын стипендиясына райондук коэффициент жана пайыздык үстөк акы кошулуп эсептелет. Бийик тоолуу жана барууга кыйын алыскы аймактар шарттарында жайгашкан башталгыч кесиптик жана кесиптик орто окуу жайларында окуган адамдар, жалпы билим берүү мектептеринин окуучулары жатып дарыланууга муктаж болгон учурда, эгерде мындай кызмат көрсөтүүлөр алар жашаган жерлерде жок болсо, Кыргыз Республикасынын башка региондоруна дарылануу үчүн барган, кайра келген жол акысы төлөнөт. |
| **~~17~~-статья. Кошумча дем алыш күн**Бийик тоолуу жана алыскы барууга кыйын зоналарда шарттарда иштеген, 16 жашка чейинки балдары бар **~~аялдарга~~** айлык акысын сактабастан ай сайын кошумча бир дем алыш күн алууга укук берилет. | **16-берене. Кошумча дем алыш күнү**Бийик тоолуу жана барууга кыйын алыскы аймактар шарттарында иштеген, 16 жашка чейинки балдары бар **адамдарга** айлык акысын сактабастан ай сайын кошумча дем алыш күнүн алуу укугу берилет. **Ата-энелердин бири кошумча дем алыш күнүн алуу** **укугунан пайдалана алат**. |
| **~~18~~-статья. Кыскартылган жумуш жумасы**Эгерде **~~аялдардын айрым категориялары~~** үчүн Кыргыз Республикасынын башка мыйзам актыларында жумуш жумасы мындан төмөн белгиленбесе, бийик тоолуу жана алыскы барууга кыйын зоналарда шартта иштеген аялдар үчүн 36 сааттык жумуш жумасы белгиленет.Мында айлык акы толук жумуш жумасында төлөнгөндөй өлчөмдө эле төлөнөт. | **17-берене. Кыскартылган иш жумасы**Бийик тоолуу жана барууга кыйын алыскы аймактарда иштеген аялдар үчүн, эгерде **алар үчүн** Кыргыз Республикасынын башка мыйзам актыларында узактыгы кыскараак иш жумасы каралбаса, **жамааттык келишимде же эмгек келишиминде 36 сааттык иш жумасы белгилениши мүмкүн**.Мында айлык акысы толук иш жумасына төлөнгөндөй өлчөмдө эле төлөнөт. **Кыскартылган иш жумасын белгилөө тартиби жамааттык келишимде же эмгек келишиминде аныкталат**. |
| **~~19-статья. Мамлекеттик пособиелер~~**(КР [2012-жылдын 21-декабрындагы № 202](http://cbd.minjust.gov.kg/act/view/ky-kg/203802?cl=ky-kg) Мыйзамына ылайык күчүн жоготту) |  |
| **~~19-1-статья. Социалдык пособиелер~~**(КР [2012-жылдын 21-декабрындагы № 202](http://cbd.minjust.gov.kg/act/view/ky-kg/203802?cl=ky-kg) Мыйзамына ылайык күчүн жоготту) |  |
| **~~21-статья. Бийик тоолуу жана алыскы барууга кыйын зоналарда шарттарда иштегендигине байланыштуу пенсиялар~~**(Күчүн жоготкон) |  |
| **~~22-статья. Кызматкерлердин айрым категорияларынын пенсия алуу укугун аныктаган шарттар~~** (Күчүн жоготкон) |  |
| **~~23-статья. Бийик тоолуу жана алыскы барууга кыйын зоналарда шарттарда жашаган жергиликтүү калкка социалдык пенсиялар~~** (күчүн жоготкон) |  |
| **~~24-статья. Бийик тоолуу жана алыскы барууга кыйын зоналарда шарттарда пенсия дайындоо үчүн эмгек стажын эсептөө~~** (Күчүн жоготкон) |  |
| **V бөлүм****Социалдык камсыздандыруу. Пенсия менен камсыз кылуу****~~25~~-статья. ~~Айлык акыга карата райондук коэффициент белгиленген шарттарда жашаган граждандарга~~ эмгектик жана социалдык пенсиялардын өлчөмүн жогорулатуу**Айлык акыга карата райондук коэффициент белгиленген шарттарда жашаган граждандар үчүн эмгектик пенсиялардын жана социалдык пособиелердин өлчөмү эмгек акыга карата тиешелүү райондук коэффициентти колдонуу менен аныкталат. | **V бөлүм****Социалдык камсыздандыруу. Пенсиялык камсыз кылуу****18-берене. Эмгектик жана социалдык жөлөкпулдардын өлчөмүн жогорулатуу**Айлык акыга карата райондук коэффициент белгиленген шарттарда жашаган жарандар үчүн эмгектик жана социалдык жөлөкпулдардын өлчөмдөрү айлык акыга карата тиешелүү райондук коэффициентти колдонуу менен аныкталат. |
| **~~26-статья. Бийик тоолуу жана алыскы барууга кыйын зоналарда шарттарда жайгашкан калк жашаган пункттардан көчүп кеткен учурда пенсиянын өлчөмүн сактап калуу~~**(Күчүн жоготкон) |  |
| **VI бөлүм****Материалдык жактан камсыз кылуунун жана транспорттук чыгымдардын гарантиялары жана компенсациялары****~~27~~-статья. Медициналык жактан тейлөөнүн гарантиялары**Бийик тоолуу жана алыскы барууга кыйын зоналарда шарттарда жашаган жана иштеген адамдарга: эгерде алар жашаган жерде мындай кызмат көрсөтүүлөр жок болсо, иштеген мезгилинде медициналык байкоо жүргүзүү, медициналык консультациядан өтүү, дарылануу үчүн Кыргыз Республикасынын башка региондоруна барып-келүүнүн жол акысын жарым-жартылай төлөө гарантияланат.Бийик тоолуу жана алыскы барууга кыйын зоналарда шарттарда жашаган жергиликтүү калк үчүн жыл сайын милдеттүү түрдө бир ирет ооруканага жаткыруу уюштурулат.Бийик тоолуу жана алыскы барууга кыйын зоналарда шарттарда жайгашкан калк жашаган  пункттардан санаториялык-курорттук дарылануу жана эс алуу үчүн кетип жаткан балдарды ташуу үчүн Кыргыз Республикасынын **~~Өкмөтү~~** тарабынан аныкталган жеӊилдик берүүчү тарифтер белгиленет. | **VI бөлүм****Материалдык камсыз кылуунун жана транспорттук чыгымдардын кепилдиктери жана компенсациялары****19-берене. Медициналык тейлөөнүн кепилдиктери**Бийик тоолуу жана барууга кыйын алыскы аймактар шарттарында жашаган жана иштеген адамдарга: эгерде алар жашаган жерде мындай кызмат көрсөтүүлөр жок болсо, иштеген мезгилинде байкоо жүргүзүү, медициналык консультациядан өтүү, дарылануу үчүн Кыргыз Республикасынын башка региондоруна барып-келүүнүн жол акысын жарым-жартылай төлөө кепилдиктери берилет.Бийик тоолуу жана барууга кыйын алыскы аймактар шарттарында жашаган жергиликтүү калк үчүн жыл сайын милдеттүү түрдө диспансердештирүү уюштурулат.Бийик тоолуу жана барууга кыйын алыскы аймактар шарттарында жайгашкан калктуу конуштардан санаториялык-курорттук дарыланууга жана эс алууга кетип жаткан балдарды ташуу үчүн Кыргыз Республикасынын **Министрлер Кабинети** тарабынан аныкталуучу жеңилдетилген тарифтер белгиленет. |
| **~~28~~-статья. Турак жай аянтын берүүнүн гарантиялары**Жумуш берүүчү жумушчу иштеген жерде анын үй-бүлө мүчөлөрүн аталган жер үчүн белгиленген нормалар боюнча турак жай аянты менен камсыз кылууга милдеттүү. Жумуш берүүчү жумушчуну турак жай аянты менен камсыз кыла албаса, ал анын турак жайды жалдоо (сатып алуу) боюнча чыгымдарынын ордун Кыргыз Республикасынын **~~Өкмөтү~~** тарабынан аныкталган нормалардын чегинде толтурат. | **20-берене. Турак жай аянтын берүүнүн кепилдиктери**Иш берүүчү кызматкерге жана анын үй-бүлө мүчөлөрүнө аталган жер үчүн белгиленген ченемдер боюнча иштеген жеринде турак жай аянтын камсыз кылууга милдеттүү. Иш берүүчү кызматкерге турак жай аянтын камсыз кыла албаган учурларда, ал анын турак жайды жалдоо (сатып алуу) боюнча чыгымдарынын ордун Кыргыз Республикасынын **Министрлер Кабинети** тарабынан аныкталган ченемдердин алкагында толтурат. |
| **~~29~~-статья. Көчүүгө байланыштуу гарантиялар жана чыгымдарды компенсациялоо**Бийик тоолуу жана алыскы барууга кыйын зоналарда шарттарда жайгашкан жана эмгек келишимин (контракт) түзгөн адамдарга, ошондой эле туруктуу жашаган жерине карабастан ишканаларга, мекемелерге, уюмдарга келген жаш адистерге төмөндөгүлөр: эки кызматтык маянанын (ставканын) өлчөмүндөгү бир жолку пособие жана кызматтык маянанын (ставканын) жарымынын өлчөмүндө үй-бүлөнүн ар-бир мүчөсүнө бир жолку пособие;кызматкердин жана анын үй-бүлө мүчөлөрүнүн жол акысын жана жүгүн тартуунун акысын төлөө, бирок фактылай чыгымдар боюнча бир үй-бүлөгө 5 тоннадан ашык эмес;кызматкерге суткалык акы төлөө;жыйналууга жана жаӊы жерде жайгашууга 7 календарлык күнгө созулган акы төлөнүүчү өргүүгө чыгуу гарантияланат жана компенсацияланат.Күнөөлүү аракеттери үчүн иштен бошотулгандан башка учурларда, эмгек келишими (контракт) кандай гана негиздер боюнча токтотулгандыгына же бузулгандыгына байланыштуу кызматкер жаңы жумуш ордуна көчкөн учурда, кызматкердин жана анын үй-бүлө мүчөлөрүнүн жол акысы жана жүгүн ташууга кеткен чыгымы төлөнөт, бирок ал иш жүзүндөгү чыгымдар боюнча бир үй-бүлөгө 5 тоннадан ашпоого тийиш. | **21-берене. Көчүүгө байланыштуу кепилдиктер жана чыгымдарды компенсациялоо**Бийик тоолуу жана барууга кыйын алыскы аймактар шарттарында жайгашкан калктуу конуштарга келген жана эмгек келишимин (контракт) түзгөн адамдарга, ошондой эле туруктуу жашаган жерине карабастан ишканаларга, мекемелерге, уюмдарга келген жаш адистерге төмөнкүдөй кепилдиктер жана компенсациялар берилет:эки кызматтык маянанын (ставканын) өлчөмүндөгү бир жолку жөлөкпул жана үй-бүлөнүн ар бир мүчөсүнө кызматтык маянанын (ставкалардын) жарымы өлчөмүндө бир жолку жөлөкпул;кызматкерге жана анын үй-бүлө мүчөлөрүнө жана жүгүн алып өтүү акысын, бирок иш жүзүндөгү чыгымдар боюнча бир үй-бүлөгө 5 тоннадан ашык эмес төлөө;кызматкерге суткалык акы төлөө;жыйналуу жана жаңы жерге жайгашуу үчүн узактыгы 7 календардык күнгө акы төлөнүүчү өргүүгө чыгууга.Күнөөлүү аракеттери үчүн иштен бошотууну кошпогондо, кызматкер эмгек келишиминин (контрактынын) токтотулушуна же бузулушуна байланыштуу жаңы жашаган жерине көчүп кеткен учурда, кызматкердин жана анын үй-бүлө мүчөлөрүнүн жол жүрүү жана жүгүн алып өтүүгө кеткен чыгымы төлөнөт, бирок ал иш жүзүндөгү чыгымдар боюнча бир үй-бүлөгө 5 тоннадан ашпоого тийиш. |
| **~~30~~-статья. Граждандардын, ишканалардын, мекемелердин, уюмдардын укуктарын коргоо жана аларга келтирилген зыяндардын ордун толтуруу**Граждандардын, ишканалардын, мекемелердин, уюмдардын бул Мыйзамда белгиленген укуктарын коргоо сот тартибинде жүзөгө ашырылат.Бул Мыйзамды бузуунун натыйжасында граждандарга, ишканаларга, мекемелерге, уюмдарга келтирилген зыяндардын орду толук көлөмдө толтурулууга тийиш. | **22-берене. Жарандардын, ишканалардын, мекемелердин, уюмдардын укуктарын коргоо жана аларга келтирилген зыяндын ордун толтуруу** Жарандардын, ишканалардын, мекемелердин, уюмдардын ушул Мыйзамда белгиленген укуктарын коргоо сот тартибинде жүзөгө ашырылат.Ушул Мыйзамды бузуунун натыйжасында жарандарга, ишканаларга, мекемелерге, уюмдарга келтирилген зыяндардын орду толук көлөмдө толтурулууга тийиш. |
| **~~31~~-статья. Контролдукту жүзөгө ашыруучу органдар**Бул Мыйзамдын аткарылышы жана белгиленген гарантиялардын жана компенсациялардын сакталышы үчүн контролдук жергиликтүү мамлекеттик администрациялар, тиешелүү мамлекеттик органдар жана кесиптик бирликтер тарабынан жүзөгө ашырылат. | **23-берене. Контролду жүзөгө ашыруучу органдар**Ушул Мыйзамдын аткарылышын жана белгиленген кепилдиктердин жана компенсациялардын сакталышын контролдоо жергиликтүү мамлекеттик администрациялар, тиешелүү мамлекеттик органдар жана кесиптик бирликтер тарабынан жүзөгө ашырылат. |
| **~~32~~-статья. Бул Мыйзамды колдонууга киргизүү жөнүндө**1. Бул Мыйзам 1997-жылдын 1-январынан тартып күчүнө кирет.2. Кыргыз Республикасынын **~~Өкмөтүнө~~**:өзүнүн нормативдик актыларын бул Мыйзамга ылайык келтирүү. | **24-берене. Ушул Мыйзамдын күчүнө кириши жөнүндө** 1. Ушул Мыйзам расмий жарыяланган күндөн тартып 10 күн өткөндөн кийин күчүнө кирет.2. Кыргыз Республикасынын **Министрлер Кабинети** өзүнүн ченемдик укуктук актыларын ушул Мыйзамга ылайык келтирсин. |

 **Министр** **К.Б.Базарбаев**